
Projektas


ŠIAULIŲ MIESTO SAVIVALDYBĖS TARYBA

SPRENDIMAS
DĖL ŠIAULIŲ MIESTO SAVIVALDYBĖS TARYBOS 2022 M. VASARIO 3 D. SPRENDIMO NR. T-30 „DĖL BIUDŽETINIŲ ĮSTAIGŲ SOCIALINIŲ PASLAUGŲ SĄRAŠO IR KAINŲ NUSTATYMO“ PAKEITIMO

2024 m.                     Nr. T-
Šiauliai

Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu, Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“, 20 ir 21 punktais, atsižvelgdama į Šiaulių miesto savivaldybės globos namų 2024-01-04 raštą Nr. 13-SD, Šiaulių miesto savivaldybės socialinių paslaugų centro 2024-01-04 raštą Nr. S-31 ir kompleksinių paslaugų namų „Alka“ 2024-01-04 raštą Nr. V4-22, Šiaulių miesto savivaldybės taryba  nusprendžia:
Pakeisti Šiaulių miesto savivaldybės tarybos 2022 m. vasario 3 d. sprendimą Nr. T-30 „Dėl Biudžetinių įstaigų socialinių paslaugų sąrašo ir kainų nustatymo“:
. Pakeisti preambulę ir ją išdėstyti taip:
„Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu, Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“, 20 ir 21 punktais, atsižvelgdama į Šiaulių miesto savivaldybės globos namų 2024-01-04 raštą Nr. 13-SD, Šiaulių miesto savivaldybės socialinių paslaugų centro 2024-01-04 raštą Nr. S-31 ir kompleksinių paslaugų namų „Alka“ 2024-01-04 raštą Nr. V4-22, Šiaulių miesto savivaldybės taryba nusprendžia:“.
. Pakeisti nurodyto sprendimo 1.1 papunkčiu patvirtintą Biudžetinių įstaigų socialinių paslaugų ir kainų sąrašą:
. pakeisti 1.6 papunktį ir jį išdėstyti taip:
„. dienos socialinės globos asmens namuose asmenims su sunkia negalia vienos valandos kaina – 10,65 Eur“;
. pakeisti 1.7 papunktį ir jį išdėstyti taip: 
„. dienos socialinės globos (laikino atokvėpio) asmens namuose senyvo amžiaus asmenims ir suaugusiems asmenims su negalia (sunkia negalia) vienos valandos kaina – 10,65 Eur“;
. pakeisti 1.9 papunktį ir jį išdėstyti taip: 
„. trumpalaikės socialinės globos (laikino atokvėpio) institucijoje senyvo amžiaus asmenims ir suaugusiems asmenims su negalia (sunkia negalia) vienos paros kaina – 37,00 Eur“;
.	 pakeisti 1.12 papunktį ir jį išdėstyti taip:
„. transporto organizavimo (vežimo specialiuoju transportu) kaina – 0,41 Eur už vieną kilometrą“;
.	 pakeisti 2.1 papunktį ir jį išdėstyti taip:
„. socialinės priežiūros (pagalbos į namus) vienos valandos kaina – 9,70 Eur“;
.	 pakeisti 2.6 papunktį ir jį išdėstyti taip:
„. dienos socialinės globos asmens namuose asmenims su sunkia negalia vienos valandos kaina – 10,65 Eur“;
.	pakeisti 2.7 papunktį ir jį išdėstyti taip: 
„. asmeninės pagalbos vienos valandos kaina – 10,00 Eur“;
.	 pakeisti 4.2.1 papunktį ir jį išdėstyti taip: 
„. asmeniui – 10,30 Eur“;
.	pakeisti 4.2.2 papunktį ir jį išdėstyti taip: 
„. asmeniui su negalia – 11,30 Eur“;
.	 pakeisti 5 punktą ir jį išdėstyti taip:
„. Šiaulių miesto šeimos centro ilgalaikės (trumpalaikės) socialinės globos (be tėvų globos (rūpybos) likusiems vaikams, kuriems nustatyta nuolatinė (laikinoji) globa (rūpyba), vieno mėnesio kaina – 1398,00 Eur“;
. Pripažinti netekusiais galios 1.9.1, 1.9.2, 1.9.3 papunkčius.

